السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
طيب الله اوقاتكم. واسأل الله سبحانه وتعالى ان يسعدكم في الدارين ويتقبل منا ومنكم صالح الاعمال ويمن علي وعليكم بعلم نافع وعمل صالح ويجعل باطننا خير من ظاهرنا ويجملنا بستره الجميل
ما زلنا مع الكلام حول كبد الحياة والبلاءات وشدائد الزمان كيف يتعامل المرء معها وكيف يعانوا بقوة الله وحوله على هذه الشدائد تكرارا ومرارا زكرنا ان الاصل في الحياة التنغيص
وان الاصل الحياة دي مليئة بالكبد وان الحياة الحياة الدنيا اسمها حياة دنيا وليست الحياة العليا وليست الحياة اللي فيها السعادة الحياة ديت دايما هتلاقوا فيها مغص. هتلاقوا فيها تنغيص. هتلاقوا فيها كبد. هتلاقوا فيها مشقة
وده من توفيق الله علينا ان الحياة يكون فيها ما يزعجنا. ليه عشان ما تقعدش في ايه تتعلق بها يعني لو انت مسافر يعني وهتقعد حتى لو رايح تصيف وآآ رحت يا سيدي الساحل ولا مطروح ولا اي مكان
السكن اللي انت ساكن فيه لقيته مش احسن حاجة فييجي والدك يقولك ايه تيجي تقولو التكييف مش شغال والفرش مش قد كده فيقولك بقولك ايه كلها تلت اربع تيام وخلينا نستمتع بيها
انا كده كده تلت تربع اليوم احنا برة والايام اللي احنا جوة يا دوب ادينا بناكل في الصلاة وهنفرش وعلى الايه؟ ادينا ايه؟ هندخل وننام صح طيب ليه بتقول له كده؟ وليه بتتعافى وتقدر يعني؟ حتى لو في زبون من الساحل
تعالى نروح العمرة تبقى في مكة تدخل الفندق تلاقي يعني لامر ما حصل تغير او تغيير او انضحك عليك ايا كان اللي حصل فبتبدأ واحد يقول لك يروح داخل عليك بيقول لك بقول لك ايه خلاص اللي حصل حصل
هتبدأ ده انك تفكر بقى ليل نهار السكن ومش عارف ايه ومش احسن حاجة وبتاع ولا هتستمتع بالعمرة تستمتع بالعمرة فبتلاقي في واحد تاني زميلك يروح اول ما داخل يقول الله يهديهم الشركة ضحكوا علينا يلا خير ماشي
انت هتنام فين يا فلان؟ انا هنام بصوا ناموا انتم على السرير انا هنام على الارض. ما فيش مشكلة على فكرة انا بحكي لكم حاجات حصلت معي تكرارا ومرارا في موضوع الحج والعمرة. كتير حصل معنا الكلام ده. وآآ الشباب يكونوا من
الية القوم وناس مترفين جدا وده بايه؟ واكيد كلكم عديتم على الموضوع ده في عرفة عديتوا عليه في منى عديتم عليه في بحاجات كتير. فتلاقي يقول لي انا هنام على الارض. فانا اقول له صعب وهتتعب وبتاع. يقول لي يا عم محمد
انا هما كلها اسبوع ما احنا طول عمرنا نايمين يعني خلاص قدر الله وما شاء فعل وهنعمل ايه؟ هو ده اللي موجود نروح في عرفة يمكن يعني يكون فيه بهدلة
بس سبحان الله متعة الوقوف ومتعة الشهود بتشغلك وبتخليك تسرح. فاللي اتغير الحقيقي اللي اتغير ايه اللي مات اللي اتغير اه لو انتبهتم ليست الوسائل التي تشتكي منها ولكن هي نزرتك اللي اتغيرت
واخدين بالكم؟ نزرتك اللي اتغيرت همك اللي اتغير همومك اللي اتغيرت رايحة تقدمي لبنتك في السانوية فواقفة في طابور والدنيا زحمة وعرق وبتاع وخناقات بس اديكي ايه ممكن تبقى في ناس قاعدة متضايقة وقاعدة عمال تنفخ وانت قاعدة عمال تضحكي وتصوري لاختك سيلفي وتقولي لها اديني اهو عشان الست نورهان تكون مبسوطة
الله يهديها. يلا هنعمل ايه بس والله سبحان الله انا قلبي بيرفرف الحمد لله ربنا مكنها واديها جابت طب خلاص في ناس بيبقى شايفينها كده ان هو عنده تصور مختلف تماما
عشان كده يا جماعة من اتسع لديه المبنى المعنى هان عليه المبنى اللي يتسع معه المعنى يهون عليه المبنى آآ بيروح في حتة تانية خالص وواحد بيكون عامل موقف من وجهة نزرك
مضايقك اوي اوي فاول ما تعرف السبب نزرتك بتتغير تماما بس الموقف هو هو والكبد هو هو ليه؟ لان المعنى عندك اتسع انت شاهدت حاجة تانية يعني انا قلت المسال ده واعيد التذكير به
الجماعة بتوعوت فودافون ولا بتعود آآ اللي بيكونوا خدمة عملا والناس دول دايما تحس ان هم مؤدبين صح رغم ان انت عارف ان هم مش بالصورة الجميلة اللي بتزهر دي
لكن هم في التليفون يعني ممكن ممكن والدته تتصل به على التليفون العام تسمع كلام شديد قوي يتصل به عميل يشد عليه في الكلام تلاقيه مؤدب اوي ليه؟ لان هو عارف ان المكالمة مسجلة
وعارف ان في تعزير ممكن يحصل فما بالك لو الشركة عملت حاجة تانية قالت اللي يتهزأ اكتر له راتب اكتر فكل يوم في اخر الدوام بنحسب وبنسمع المكالمات مين اللي اتبهدل اكتر واتشتم اكتر واتسد اكتر وتهان اكتر
فاللي اتهان اكتر وهو ما ردش على الاهانة دي ايه اللي بيحصل له راتبه بدل ما بيكون اربعة تمنمية بيوصل تسعة سبعمية فهو من وجهة نظر يكون مروح البيت فزوجته تقول له احنا علينا اقساط المدارس. واديك شايف نيرة دلوقتي ما جابتش مجموع فهنضطر ندخلها خاص. فيقول لك ايه؟ والله
تبصي انا مستبشر خير لاني اتهزأت الفترة اللي فاتت دي فان شاء الله الراتب الفترة اللي جاية دي هم مدخليني في حتة كده مليانة مشاكل. النت واقع في المنطقة دي فكل شوية ناس بتتصل بتهزقنا
فادعي ان ربنا يتمن علينا ومش ينقلونا. عشان لو نقلوني هرجع لاربعة ايه؟ تلتمية ولا اربعة تمنمية بدل تسعة سبعمية الراجل ده ايه اللي خلاه يقبل الازى ما الذي خلاه يقبل الازى
في معنى دخل في المشهد. صح؟ في معنى دخل. المعنى ده لما دخل غير السيه المشهد تماما غير المشهد نهائي خلى الموضوع في حتة تانية خالص في واحد بيبص للغرب نزرة معينة
فلو اتعرض عليه في الشهر ياخد عشر تلاف دولار مش هيعتبها وفي واحد تاني لو اتقال له تاخد ميت جنيه بس تسافر الغرب هو ديت هي بالنسبة له الفردوس الارضي
لو راح المانيا اوه وفي رواية بقى راحوا راح امريكا ولا راح اي مكان ده هو بالنسبة له دي جنة الله في ارضه. دي الفردوس اللي قاعد بيطوف حواليها من يوم ما كان في تالتة اعدادي. وهو امنيته هنا. وهي قاعدة تحلم ان تتجوز واحد
يعني ياخدها ويسافر بها هناك. مش فارق معها بس اهم حاجة نروح ويكون معي يا سلام بقى لو الباسبور بتاعي اتغير ويا سلام لو الجنسية نفسي يبقى معي شهادة كده مكتوب عليها بالانجليزي
دي عشان يقنع كل الناس ان هو حصل حاجة معينة ده لان عنده معنى منخفض فبات اهدافه يعني في في ارض الانخفاض في واحد تاني عنده معاني مختلفة تماما وعنده الحاجات ديت هي والعدم سواء
فاللي عاوز اقولهالكم بالامسلة ديت بالافكار ديت اللي اتغير حقيقة ايه اللي بيتغير البلاء مش هيتغير ممكن ربنا يعينك ويسددك لكن البلاء مش هيتغير اللي هيتغير نزرتك طيب ايه علاقة الموضوع ده باللي احنا بنتكلم فيه في السكينة؟ هل له علاقة
هل الموضوع ده له علاقة اه طبعا له علاقة ليه بقى العلاقة فين بقى؟ العلاقة اما بتفهم انت كده بترتاح مش هتيجي في يوم من الايام تسأل نفسك في المراية
طب وانا بدعيه ليه انا صليت قيام الليل والتهجد. رمضان اللي فات ده كله ورحت بعت الصيغة بتاعتي. ورحت حجيت وتصدقت بايه؟ بالميراس بتاع جدتي كله اللي انا خدته. وفي الاخر ما استجاب ليش
انت بتتعامل مع البلاء بطريقة مختلفة تماما عشان كده عندك مشكلة ضخمة جدا بالمناسبة يعني. لو البلاء اتشال هداناها مشكلة ضخمة عندك. ومن رحمة الله ان البلاء ما اتشافش من رحمة البلاء بك من رحمة الله بك ان البلاء لم يزول. ليه؟ لان انت عندك مرض المرض ده
المرض ما اتحلش ايه هي المرض؟ انك بتتعامل مع الرب تعامل الايه تعامل اه حقوق واجبات ادتك حقي انا عاوز حقي اديتك حقك انا عاوز حقي خلاص صلاة صليت لك
اه كعبة وطفت وطفت خلاص؟ خدت اللي ايه؟ حقك. اديني حقي فالتعامل الندية ده هو اسوأ ما فيك وانت لا تدري فاراد اللطيف ان تنتبه لاسوأ ما فيك فعطل ما تريد
رحمة به لك وليس غضبا لكن سبحان الله يا جماعة يعني هو بهدوء خالص يبقى يعني من الناحية المنطقية المحضة من الناحية المنطقية النهضة دلوقتي انا مولع نار وحضرتك معلي معدي علي
معدي فانت عاوز تولع البخور بتاعك والنار شغالة فانت رحت ايه؟ حاطط البخور رحت مولع وماشي. انا خسرت ايه انا ايه اللي خسرته في اي خسارة ما فيش. طيب لو انا عندي
المحيط الاطلسي ده من باب انك تسرح ان هو ده ملكي بتاعي زي ما انت قاعد في شقة دلوقتي بتاعتك وماسك موبايل بتاعك انا بقول لك لو المحيط الاطلسي ده بتاعي انا
جميل وانت بتقول لي بعد ازنك انا باس ايدي متطربة فهشطف ايدي بس انا هخسر ايه ايه الخسارة اللي انا هخسرها ايه النقص اللي ايه اللي هيحصل لي طيب فما بالك بقى ان انا اشهر واحد فيكم في الكرم
وكلكم قاعدين تتغزلوا في كرم محمد فما بالك ان انت قاعد تقول بعد الكرم ده كمان ان محمد ارحم واحد فينا فما بالك كمان بتقول ان هو اخبر واحد فينا
ومعه شهادات عالية قوي فما بالك ان كلكم مجتمعين ومقتنعين ان انا اعلم واحد فيكم فما بالك ان انا باستمتع بادخال السرور عليك ولا انا ارتب لك ما فيه دايما مصلحتك
لو جيت في يوم من الايام قلت لك لأ لو سمحت ما تحطش ايدك في المية. ما تغسلش ايدك هل ينفع انك تقول لي لأ انت قلت لي لو شلت الورق ده خلاص انا هحبك ومفترض انا شلت الورقة اللي قدام الشاطئ انا اغسل ايدي من التراب ده ده مش هو مش من حقي
حقك انك تمنعني وانت ليه بتعمل فيا كده ؟ انت انسان مش كريم انت مش عليم انت مش خبير انت مش عندك حكمة انت انت انت انت امتى ولله المثل الاعلى. اطلع فوق بقى
انت عاوزة ايه؟ عاوزة زوج هو لو انت اتجوزتي النهاردة ما الذي سينقص في ملكه لو ان اولكم واخركم وانسكم وجنكم قاموا في صعيد واحد وسألوني كل واحد مسألته انت عاوزة ايه؟ عاوزة زوج. وانت عاوزة اولاد. وانت عاوزة شهادة. والتالت عاوز ايه؟ عاوز فلوس. وعاوزة ايه؟ عاوزة زوجك يرضى عنك. وحماتك تبعد عنك
وان ربنا يعافيكي من الازل الخفي كل واحد وبلسان مختلف. انت صينية والتاني هندي والرابع آآ فاسباني والخامس اه مش عارف برتغالي وده عربي وده عربي يمني وده عربي مغربي
كل دول كل واحد بيطفوا فاعطيت كل واحد منكم مسألته كل واحد خد اللي هو عاوزه ما نقص ذلك من ملكي شيئا ده مش هينقص حاجة ازا ما منعك بخل افهمها بقى
ما منعك بخلا بل والله منعك لطفا لو بتتعامل مع الله سبحانه وتعالى كده انك تنطلق انطلاق السقة لكن عشان عارفين دي زي ايه كده برضه؟ زي الاخت اللي حطت سعادتها كلها
كلها بمعنى كلها لزوجها هطل حياة كلها بزوجها السعادة دي مفترض تبقى في القلب السعادة دي طول ما بتطلع من الباطن وبتتحط في الزاهر بتتبهدل ليه؟ لانك انت لو اديتني سعادتك
يعني لو استشعر ان الكود بتاع السعادة ادته لي انا العب فيه وخليته في جيبي ويبتدي ده كود سعادتي انا مشيت وبعدت سافرت هتتوتر ليه؟ لان الكود معي انا خلاص انا مت هتتوتر
ولا ايه بالكم؟ هتتوتر جدا. طب انا سافرت طب زوجك انفصل عنك فقدتيه حسا او معنويا ايه اللي يحصل؟ اوه السعادة راحت. ليه راحت؟ لان انا كنت سايبها في قلبي في
مش في قلبي اه اصل السعادة لابد ان يكون نابع من داخلك لا من خارجك. وكلما خرجت وكلما نبعت السعادة وما يسعدك كل ما يسعدك لو لقيته مسلا خلينا نقول انك اللي بيسعدك عشر حاجات
لو تمانين في المية منهم خليني اقول لك حاجة نسبة هادية خالص. لو خمسين في المية منهم آآ بيتحك خارجك انت محتاج تراجع نفسك فما بالك بقى ان تسعين في المية منهم خارجك. فما بالك مية في المية منهم خارجك
هتتدمر بكل وضوح وهكون صريح معك ليه؟ لان انا سعادتي خليتها في اولادي ومين؟ وزوجي طب زوجي توفي زوجي انفصل عني زوجي اتجوز علي او ماشي مشي غلط ايه اللي هيحصل
التطور الطبيعي للحاجة الساقعة الناس هتعمل ايه؟ انتم عارفين. بس تولول خلاص الكلام ده مش واقعي ما فيش مشكلة ممكن الكلام ده ما يكونش واقع عند حضرتك. لكن ربما يكون واقع في الشارع اللي ورايا
ماشي؟ ربما انا بكلم حضرتك في شارع ورايا الشارع اللي ورانا ده ده واقعي عندي انا. ممكن يكون عند حضرتك مش واقعي. فاحنا انا باقول لكم مسال واقعي اه موجود في الحياة
فايه اللي بيحصل بقى الناس بتفوق ازاي؟ بتفوق بالصدمة الناس بتفوق بالصدمة. بصوا يا جماعة دايما ما تفكروش في الروشتة. اكتر ما تفكروا انكم تفهموا صح الاول يعني اول امر نزل على محمد اقرأ افهم
لازم تستوعب كويس الاول ليه؟ لانك لو ما استوعبتوش مش هتعرف تطبق واحد يقول لي ايه انا عاوز اكون من اهل الاستقامة. لازم لازم الاول اولد عنده الشغف ليه تكون من اهل الاستقامة
عشان بعد كده اما يسيبني هو لوحده هيبدأ يفحر وهيوصل. بس لازم انا اتأكد ان المولد بتاع الشغف اتولد عنده فنفس الكلام عند حضرتك قبل ما تسألني ازاي طيب نتخلص لازم تقتنع وتبقى متفهم للموضوع ده. ربنا لما سبحانه وتعالى خلقك خلقك من
من علق طيب ربنا في طول القرآن يزكر ان الانسان خلق منين خلق منين ؟ يعني طول القرآن وانت ماشي كده. ليه القرآن ربنا سبحانه وتعالى يتكلم على خلق الانسان
خلق منين؟ من صلصال من تراب من طين من نطفة. تلاقي سورة العلق هتقول لك من علق ما هو في فايدة مهمة قوي ايه بقى الفايدة المهمة؟ من الفوائد المهمة جدا ان اول سورة
اول اتصال من السماء للارض. دي اول صورة نزلت على الارض. بتقول لك ان مخلوق ربنا خلقك خصيصا كده عارف من تراب فانت لك ايه؟ انت غزائك هيكون طالع من الارض ليه من الارض؟ لان بطبيعة خلقك كده
ربنا خلقك من تراب صح فيبقى ايه التراب ده بقى من الخصائص بتاعتك زي خلق الانسان من عجل. الاصل انك مستعجل يبقى الاصل انك عندك دايما ايه؟ استعجال فيجي الشرع يهزب الاصول دي ويزبط الفطرة دي
انت برضه من مادة الخلق بتاعك تراب فبالتالي احتياجاتك الترابية هتكون موجودة محتاج تاكل الاكل بيجيلك من التراب صح؟ هتلاقي بقى نباتات هتلاقي فواكه هتلاقي لحوم اللحوم ديت برجع نرجع تاني اللحوم دي اتغزت على ايه على حاجة طالعة من تراب. في النهاية لازم ايه؟ تراب
طب جميل طب من علق بقى ؟ اه انت عندك مادة مادة اساسية عندك انك محتاج تتعلم محتاج هتتعلق هتتعلق لازم يحصل تعلق فقال لك اما ان تتعلق بمن خلقك
دي دي طبيعة عندك. دي طبيعة ربنا خلقك كده انك لازق عارفين المغناطيس عارفين المغناطيس لو احنا مسكنا حتة مغناطيسية ورحنا ايه المغناطيس بطبيعته ان هو بيلزق في الحديد صح
بيلزق في العديد. هو اخر حاجة عهد يعني ان هو كان بيلزق في الحديد. ما اعرفش برضو عندكم ايه ممكن ما يكونش واقعي بس ايه؟ خلينا هو عندنا بيلزق في الحديد. فتلاقيه بيلتصق بالحديد
طب انا دلوقتي لو معي مغناطيس قطعة مغناطيس ويمين وشمال وفوق وتحت وقدامه ورا فيه مغناطيس. انا لو رميتها في الصندوق ده ايه اللي هيحصل؟ لازم هيلزق في اي جدران من الجدران دي. صح
مركزين المسل ده افهموه كويس لازم هيتعلق في جنب من الجوانب اللي انا برميه فيها. انا عندي عشر مسلا جوانب داير وانا هارمي المغناطيس لازم هيتعلق في جانب انهم هيلتصق صح؟ اه. ليه؟ لان اصل مادته انه يلزق يحصل له التصاق. انت كده
انت كده ربنا خلقك كده لازم هتلاقي نفسك لازقة في جدران تروح لازق بقى في جدار العربيات في جدار البنات في جدار الفلوس في جدار الدنيا جدار الشهادات جدار كزا البس اي جدار بقى. عشان كده لو انت ماشي
في الشارع الناس عبارة عن مغناطيس كل واحد لازق في حاجة. بص عليهم كده من فوق تلاقيها كده ترتاح فربنا قال لك ايه؟ الجانب الوحيد اللي هيريحك انك تلتصق بالسماء
لو التصقت بالسماء كل اللخبطة اللي على الارض مش هتاخد بالك منها واخدين بالكم؟ فانت النهاردة ربنا خلقك من علق. طب عشان اتزبط اه لازم تتعلق بجدار الشريعة. طب لو ما اتعلقتش بجدار الشريعة
ان الانسان ليطغى بقى خش في الطغيان بقى تأزي نفسك وتأزي كل اللي حواليك وهتخش بقى في اشكالات ودربكة هتخش في الدربكة فين انت بقى اصل المادة بتاعتك ايه؟ التعلق
خلاص طيب طول ما انت متعلق التعلق الاساسي المركزي هو عادي ان انا احب زوجي وعادي ان انا احب اولادي بس في فرق يعني ان يكونوا هم كعبة المحبة وانا قاعدة عمال اطوف حواليهم
بصوا يا جماعة اللي بيطوف حوالين كعبة لو الكعبة اتشالت هيطوف حوالين ايه واحد حاطط كعبة بيطوف حواليها. لو اتشالت ايه اللي هيحصل له هيطوف حوالين الهوا لو طاف حوالين الهوا
هيحصل له ايه هيبدأ حاسس بايه؟ حاسس ان هو بدأ يحصل كده ايه؟ عدم انسجام حاسس ان هو تايه. حاسس ان فيه مشكلة. حاسس ان فيه اضطراب. فيه خنقة مش لاقي حاجة يطوف حواليها. في حاجة هنا كنت بطوف حواليها. مين هنا؟ الزوج يلا طوفي حواليه. مين هنا الاولاد؟ يلا طوفي حواليه. الشهادة والعلم وان ولادي يكونوا دكاترة
مهندسين خلاص؟ طب ليه مش يكونوا نجارين؟ لا ما ينفعش المهم خلينا الناحية دي. لان النجار بيخش النار. فتلاقي هي بتعمل ايه بقى؟ انها تطوف حوالين الفكرة دي ماشي؟ اما ادناها تطوف حوالين الفكرة دي
ماشي؟ طب ولادها دخلوا اداب ما انتم عارفين بقى الاداة ديت ايه اللي بيحصل لها؟ الاداب دول الله اعلم هيخشوا الجنة ولا هيكونوا من اهل الاعراف. فايه اللي يحصل؟ ما عدتش كعبة فمش هعرف اطوف. فيبدأ اتوتر
عشان كده الحاجة اللي لازم تطوف حواليها ليل نهار هو تعلقك الجبار سبحانه وتعالى ليه؟ لانك هتتكسر كتير فهو هيجبرك كتير. انت كل يوم هتتكسر لان طبيعة الدنيا دي مليانة مطبات
فلو انت متعلق بالجبار الجبار يجبر كسرك كل يوم كل يوم كل يوم وتقول واجبرني خلاص عندك كسور يوميا وعندك ايه؟ جبر يومي. طب لو انا مش متعلق بالجبار الكسور دي مين اللي هيعملها
اه اللي انت متعلق به ما لوش في جبر الكسر. مش بتاعته. ليه؟ لان اول حاجة العليم بزات الصدور هو ربي مش زوجي ولا ولادي ولا شهادتي ولا وظيفتي ولا اي تعلق انا متعلقة به
عاليمين بزات الصدور انت ممكن تيجي تحكيلي تيجي تكلم معي نص ساعة وساعة وساعتين وتيجي في الاخر تقول لي ايه انا حاسس انك مش ما لسة مش فهمتني برضو. صح؟ بتلاقوها الجماعة اللي شغالين معالج نفسي او سلوكي او استشاري والكلام ده كله هتلاقي القصة دي معهم كتير
يقعد معك كتير وفي الاخر خالص يقول لك ايه ما حدش فاهمني مش عارف اعبر صح لكن اما بتكون متعلق بالله عليم مش في الصدور بزات الصدور. مش بالصدور بس لأ بذات الصدور
خلاص؟ وكمان ايه؟ يعلم الذي يؤلمك خلاص؟ ويعلم سبب الذي يؤلمك. انا احيانا ممكن اتكلم مع واحد اقول له انت متألم ليه؟ يقول لي بص انا متألم بس مش عارف ليه. لا. ده يعلم الذي يؤلمك
اعلم سبب الذي يؤلمك ويعلم شفاء الذي يؤلمك واخدين بالكم احيانا يا جماعة في واحد حاطط مسمار المسمار ده حطه على راسه وكل شوية يدنو ايه؟ يخبط على راسه. ايه اللي يحصل؟ المسمار يدخل اكتر. فيصرخ اكتر
فيدق اكتر فيصرخ اكتر يدق اكتر يصرخ اكتر حله ايه ايه الحل؟ شيل المسمار صح؟ احيانا بيكون المسمار ده اللي انا بتعامل مع ربنا بطريقة ايه انا بدعيك اهو تستجيب لي
انا انا طاهرة ونقية نفسا قوي من وانا في تالتة اعدادي بقيت باحفظ قرآن وفتحة دار. خلاص؟ ما هو ده مسمار خلاص كل عام تشوف المسمار ده انت بتدق عليه
فايه اللي بيحصل؟ بيخبط فيك اكتر. بيخبط فيك اكتر. شيل المسمار ترتاح واوصل لكم الكلام ده فالمقدمة ديت اللي عاوز اقولها لكم ان انت اما بتتعلق على حاجة اه من تعلق بغيره وكله اليه
مش انت متعلق باسبابك وانا زاكرته وكسرت الدنيا؟ اه يلا خليها تنفعك وعلى فكرة لان بعض الناس بيكون تعلق وكل حاجة وتزاكر كويس ومتعلق بمزاكرته ودخل اليه الحاجة اللي هو عاوزها. وفاكر ان كده ايه الدنيا تمام واديني اهو
خدت اللي انا ايه شفت اللي بيتعب بيلاقي لأ يا نجم ده انت دخلت في غرقة هتتحاسب على المشاريب كلها انت فاكر بس ان دي طب هتطب من قلبك. اما تخش جوة
ساعتها ممكن يبدأ يقول لك ايه؟ يا ريتني ما كان اه يا ريتك دي بقى الحل الوحيد فيها ايه انك تكون مؤدب وفاهم يعني ايه حسبي يعني ايه عبودية الايه؟ انك تتعبد انك تكون عبد الحسيب
عبدالوكيل حسبي يعني ايه؟ يا جماعة من معاني الحسيب ان هو بيحسبها صح وانت مش بتحسبها حسبي يعني ايه كافي الكافي ليه؟ يكفيني وهو يكفيني ويحصي ويحاسبني فمن ضمن الكفاية هيكفيني لان هو ايه
هو اللي عالم هو اللي عارفها. شف حسب الناس صح؟ ان يتركوا افحسبتم هو دي دايما حساباتك انت دايما حساباتك فيها مشاكل لكن حسبة الحسيب عشان كده انت بتروح تقول له ايه؟ يا رب انا جاي اهو
اصلي استخارة فانك تعلم ولا اعلم. انا مش هسيبها. انت العليم اللي حاسبها. وانت تقدر وانا لا اقدر. انت اللي حاسبها وانا مش احاسبها عارف يا عم دبة بتتعامل مع واحد كده مسلا بيتاجر في الفلوس وكده وراجل ساق سقة عندك فتقول له بص انا مش فاهم اي حاجة. فانت تاخد الورس بتاعي وبتاع والدتي
وربنا يعينك. يقول لك طب ادخل لك في اراضي ولا كزا. يقول له انا ما بفهمش. انت اللي فاهم انا وكلتك انا فوضتك فعم اقول انا وكلتك انا فوضتك اه فييجي يقول لي ايه
خلاص بقى انت مش مفوضني كل شوية بقى ايه عارفين ان الدكتور لما انت تفوض دكتور تيجي تروح لدكتور كده ودكتور مشهور جدا جدا اشهر واحد طبيب جراحة. فانت رحت له في القاهرة قال لك كله شاور عليه. فانت رحت
فانت رايح ابتداء اول حاجة عندك يقين ان الراجل ده عنده علم بالطب. تاني حاجة انت واسق كل الناس بتسني عليه. الجمال كله لما دخلت وراح قايل لك ايه كشف وعمل اشعة وتحاليل وبتاع قال لك ابنك بيعاني من واحد اتنين تلاتة اربعة. اوه ازدات الجمال وسقة. ليه؟ لان اول واحد يكشف صح
ويكتشف صح ويوصف صح واخدين بالكم فلما حصل الجمال ده قال لك بص احنا هنعمل ايه بقى احنا هنعمل لابنك عملية بس العملية ديت قبل ما نعملها بتلت تيام احنا محتاجين ابنك يدخل للايه؟ التجهيز والتهيئة
هل ينفع كل شوية تقول له خلاص الدكتور اللي حضرتك شايفه وبتاع هل ينفع بقى كل شوية تروح رانن عليه الدكتور بس عاوز اسألك سؤال انت فعلا بتعرف تعمل العمليات دي
ينفع طب شوية خلي حد يكلمه وبعدين يروح هيقول له ايه انت فعلا متمكن منها ولا ممكن تبوز منك وبعدين كل شوية تتصل به تقول له انت متأكد انها هتنجح
وبعدين جه يعملها فبعدين بيقول لك بس احنا هنعملها في كزا عشان مش هينفع في العيادة فتقول له لأ اقنعني ليه في المستشفى مش في العيادة انا حاسس انك لأ مش متمكن اوي معلش ليه مش نعملها؟ طب نعملها في اوضته لو هو بيحب اوضته ودايما بيقول لي يا ابي اللي بيسيب داره بيتقل مقداره
فايه رأيك نعملها في اوضته هيقول لك مش هينفع لازم يتعمل تحت كزا وكزا وكزا وكزا وكزا قلت له اقنعني ان احنا محتاجين ايه؟ عناية هيقول لك ايه؟ لو الدكتور ده راجل بيتعامل معك انك جاهل هيقول لك ايه
مش هيقول لك امشي هيقول لك خلي حد فاهم عندك من عيلتك طبيب يكلمني عاوزين حد فاهم صح طب لما رحت تتكلم للوسيط اللي قال لك عليه. عارف ممكن يقول لك ايه
يقول لك طب انت جيت لي ليه اصل انت اللي فاهم. لأ انا مش طعت انا فاهم ما خلاص بقى ما احنا سوا سوا وللأسف الشديد احنا احيانا بعضنا بيتعامل مع ربنا كده
انا زاكرت خلاص انا زاكرت ماشي؟ اه انا ليه جايب تمانية وتمانين؟ انا ليه جايب تسعة وتمانين انا زاكرت عشان هتجيب تلاتة وتسعين وتخلطت. انت ليه بقى مدخلني آآ ما دخلتنيش طب؟ لا تعال عاوزين نتكلم عاوزين نتناقش. انا لما فوضتك لأ انت مش
انت فوضت يا رب انت فوضت رب ليس بحكيم ليس بعليم انت فوضت رب لا يختار لك الاصلح. انت فوضت رب ليس بعدل عشان كده اللي انت فوضته مش هو ده الرب اللي بيعبده اهل الاسلام
مش هو ده الرب اللي مزكور في القرآن واخدين بالكم انتبهتم ففي ناس طبعا هو لا يلتزم باللوازم اللي انا بقولها بس هو مهم يفهمها كده ان احيانا هو مش مدرك ان في لعبة بتتلعب فيه والشيطان بيضحك عليه فيها خالص. ايه هي
ان بيوصله للعمق ده بيقول له لأ هو الرب لو كان كزا وكان كزا لكن انا النهاردة عندما افوض انا افوض العليم الحكيم افوض الرب القدير افوض الودود افوض الرحيم
المفاوض الحسيب اللي معها تتحسب صح انت بقى حاسبها صح. بصوا يا جماعة اقرأوا عن يوم القيامة واقرؤوا عن الميزان واقرؤه على الصراط واقرأوا في الصحائف هتلاقي انك بعيد قوي
مش فاهم يعني ايه الوكيل الحسيب عشان تفوضه ايه علاقة ده بالحسيب اما تلاقي يوم القيامة ياه مثقال ذرة من خير مكتوبة لك تلاقي يوم القيامة وانت واقف على الميزان
دا بدا لهم من الله ما لم يكونوا يحتسبوه عمره ما خطر على قلبك ان دي هتكون مكتوبة وعمرها ما خطرت على قلبك وانت قاعد معي كده وانت قاعد معي وفي امان الله كده وقاعد بتعمل كده الكلام ده كله فماسك الموبايل فلقيت والدتك متصل الان فرحت باعت لها قلب
وبكم الواحد بتدون فوايد والدنيا مشيت ومش عارف ايه الكلام ده كله. انت لا تدرك ان يوم القيامة تلاقي في حسنة كبيرة اسمها ادخال السرور على امه. امك ام والدته كانت متضايقة
فدخلت بعت لها القلب ده انت مش واخد بالك لكن ايه اللي حصل؟ قال حسيبه حسبها الحسيب حاسب دي وحاسب الناحية التانية فتيجي يوم القيامة انت النهاردة اما تيجي تبص في حياتك
انت اخرك انت حاسس ايه؟ انا حاسس ان انا عاوز اجيب تلاتة وتسعين واخش طب انت كده المسكين اللي حاسبها انت مش حاسب زي بعض الاخوات تبقى مسلا تقول انا استخرت واستشرت ورضيت به
وفي الاخر خالص اتعزبت عزاب وما كانش هو احسن حاجة وادينا انفصلنا رغم ان انا استخرت تلت اربع مرات طب فين الموضوع لو انطلقت ان الله حسيب وانه رحيم وحكيم
هتلاقيها الموضوع ايه؟ اقول لك على حاجة طيب تعالي نفكر كده كان ايه اللي ممكن يحصل انت كنت بتعاني من احتياج معين خاص عالي قوي الفترة دي ولو ما كانش الاحتياج ده تم كنت ممكن ترتكبي الفاحشة قريبا
فهذا الرجل كان الجسر انك تبقي عفيفة ما شفتهاش دي. صح؟ لكن الحسيب كان كاتبها ماشي كان في حد ممكن يتعرض ليكي تعرض خشن ايا كان التعرض ده من احد المحارم
كان بدأ يبلغ وبدأ ينتبه لحاجات معينة فقدر عليك الحسيب ان تبتعدي وتكوني في هذا الامان ممكن؟ انت مش شايفاها عشان كده يوم القيامة عجب كان في حد بيتربص لك وكان عاوز يأزيكي
فقدر الله ان الراجل ده اللي هو انت هتنفصلي منه يكون هو الجسر ان يزهر قدام الناس ان بقى لها دعم يا جماعة ده لها واحد ولها راجل فالناس تخاف
فالراجل ده يصرف نزره ان يأزيكي ليه؟ بقى فيه راجل في المشهد لا لا ده ولا ده. انت كان ممكن تبتلي بسرطان معين في اماكن في غاية الصعوبة ومش هتقدري تتحمليها
لكن بسبب كسرة دعائك وتفويض ربك وفوضتيه وقلت له يا رب انا جيت استخير ومفوضاك اخطر لي فاختار لك هذا البلاء لانه يعلم انك تستحمليه ولن ربما تستحملي البلاء الساني او الاول
خلاص يا جماعة الدي ان بتاعك اما بيتعرف نسبة الدكاترة وان الناس متخصصين بيفهموا حاجات كتيرة قوي. صح الدي ان بتاع الروح بتاعك الغيب والشهادة الغيب عنده شهادة. واضح جدا له. فبيختار لك
اللي ينفعك. تبدأ بقى تتألم ومش قادر وبتاع الله يعينك. ام سلمة هو ده ارزاق بقى بتاع اللقاء اما يعلم ربي ما من كلمة قلتها الان وانا محضرها قبل اللقاء
بل اللي انا محضره مش محضره اللي انا كنت ناوي اقوله النهاردة محطوط قدامي دلوقتي ما قرأت منه كلمة بس هو في واحد قال حاجة كده في اول ما دخلت اللقاء هو اللي ناولني بقى
فخلاني ادخل ايه؟ اعيش معه شوية ام سلمة رضي الله عنها اصعب هجرة بما ان احنا بالمناسبة كانت الهجرة دي في محرم الهجرة دي قيل انها كانت في محرم بدأتها في محرم
آآ ام سلمة رضي الله عنها كانت متجوزة متجوزة مين حد عارف ها حد عارف كانت متزوجة مين متزوجة ابو سلمة ماشي فام زلمة كأن متجوزة ابو سلامة رضي الله عنه
وكانوا الاتنين هاجروا الحبشة الاتنين هاجروا الحبشة وبعد كده خدوا قرار ان يرجعوا يرجعوا مكة بعديه وكانوا قاعدين في الحبشة رايقين والدنيا كويسة لما رجعوا مكة ساوموهم سوء العزاب. وهم كانوا من عينهم مين؟ كانت من عيلة مين؟ ابو ام سلمة وابو سلمة من عيلة النجم. النجم الكبير اوي. من بني مخزوم من عيلة ابي جهل
يعني ده الراجل المعتق في الكفر. ان المشكلة معه واخدها شخصيا فهي من هم الاتنين من عيلته فاول ما رجعوا بهدلوه ابو سلمة قرر هو وزوجته ان يهاجره الى يثرب
ويروحوا المدينة خاصة ان هم عرفوا ان في ستة سبعة بايعوا النبي صلى الله عليه وسلم ومصعب راح معهم فبقوا اتناشر فعاوزين يتحركوا فهو عاوز ايه؟ راح لهم قبل هاجر قبل النبي صلى الله عليه وسلم
فبدأ ركب الدابة بتاعته ركب البعير وخد زوجته معه وسلمة ده كانت واخداه على حجرها يدوبهم جم يتحركوا طلعوا له مين؟ عيلة مين عيلة ام سلمة قالوا له ايه بقى؟ رايح فين
قال لهم انا مهاجر. قالوا له لا ازا كنت انت عاوز تسافر فان غلبت يعني ازا انتصرت على نفسك فلن نسمح لك ان تغلبنا على صاحبتك دي بنتنا ما انتاش واخدها
موقف صعب اوي بس طبعا هو قدام مين؟ قدام واقع صعب ومش بايده فانزلوه من البعير وخدوا زوجته وابنها جم مين بقى؟ جم عيلة ابو سلمة هم الاتنين من عيلة واحدة بس دول ايه؟ من اهله ودول اهله. فجم الاهل بتاعت ابو سلمة قالوا ايه؟ نعم
اللي ابوه مشي بس الواد ده ليه يروح لامه؟ لأ الولد ده ابن ابوه اتربى معنا اهل ام سلمة بنو عمرو ودول بنوا ايه؟ عبدالاسد اتخانقوا. ده يشد في الواد ده يشد في الواد خلعوا كتفه
سم لما لقوا الموضوع كده ودخلنا في الصراخ والواد كتفه اتخلع سابوه لمين؟ لعيلة باباه يا ريت الاب ابو سلمة راحت المسكينة ليس لها احد. هتروح لمين؟ مش لاقية اي حد
مسكين فراحت كانت كل يوم تخرج في نفس المكان اللي خده منها ولادها وتروح تعيط تطلع من اول الفجر تروح هناك في الحتة دي وتدمعها تعيط تبكي الى غروب الشمس
كل يوم تعمل كده قريبا من سنة. حداشر شهر يوميا تصحى رايحة الدوام سبحان الله! انت عمرك ما هتفهم الكلام ده لانك الوضع المكي انزاك حاجة صعبة خالص الموضوع صعب صعب
فمكة مكة تلتمية وستين صنم حوالين الكعبة والحياة كئيبة. فيه بيوت عليها راية الدعارة. فيه بيوت الخمرة اكتر من تلتميت نوع الدنيا الكحل والنبي صلى الله عليه وسلم رأس الهرم الاسلامي اللي هو الكبير بتاعهم بعد ما زوجته ماتت وبعد ما ابو طالب مات
قال ما نالت قريش مني ما نالت الا بعدما مات عمي. الموضوع بقى صعب ازا كان الكبير مش عارف ياخد راحته. النبي مش عارف يصلي ورا تلاقو الداء ويصلي وراه تلاتة. صلاة الجماعة اللي انت بتصليها بعفوية ديت هم ما عرفوش يصلوها لما راحوا
المدينة انت عادي جدا استقيم واستواه وتصلي. لا لا لا. انت يا عم انت نجم يا عم! ده انت عايش في حتة تانية خالص. محمد صلى الله عليه وسلم. هو الصحابة ما كانوش عارفين
جماعة في مكة صلاة الجماعة دي ان يصلوها كده ياه كانت قصة تانية خالص ام سلمة بقى يا جماعة الرقيب السميع البصير العليم خالق السماوات والارض كان يعلم ويتابع ما الذي يحدس
كان يعلمه ام لا يعلمه وما كنا غائبين شهيد سبحانه وتعالى طب اين الله من هزا الكتف الواد اتخلع طب ليه ما فيش صاعقة من السماء انزل اه ده مفهومك انت. ليه؟ اسمع بقى ما انت لازم تشوف نهاية القصة. وانا قلت لكم قبل كده
لو قصة سيدنا يوسف ديت عبارة عن ايه عن فيلم خلاص وانت مش عارف النهاية ايه؟ قاعد عمال تعيط في بداية القصة. صح ويا عيني واخواته الله يسامحكم. شوفوا شوفوا بيشدوه ازاي. شف شف بيجروه ازاي. مسكين قوي. وبعدين بقى شكله جميل وخدوده حلوة
ووسيم قوي وانت يا عيني صعبان عليك وبعدين ياخدوه وارمي ارمي في انت تقول لابونا احنا وحداشر كوكب اضرب ويشد في ده ويشد في ده ارمي ارمي ارمي ارمي نرميه نقتله لا نقتله يا عم تقتله ايه بتاع وانت على ما تعيط يا عيني هيقتلوا الولا
وبعدين لا مش هيقتلوه وهيعملوا فيه نرميه في البير نرميه في البير لو ايه وده ارق واحد ده ارق واحد انت شايفه يقول لا لا لا تقتلوه بلاش يعني اقتله ليه؟ نرميه
في غيابات الجب جوة تحت خالص وانت شايف الكاميرا وهي داخلة جوة غيابات الجوب والطفل بيتدلى كده وبينزل نازل يا عيني في الماية جوة تحت والبير بيضيق به والدنيا او كحل وهم بيبصوا له
نزرات الموادعة وهم بيودعوه انت بتعمل ايه بقى مرعوب وعمالة تعيط ويا عيني ما فيش حد وفين ربنا من المشهد صح اين الله؟ اين الرب الذي ارسل يعقوب والد هذا الرجل عليه السلام
في الاخر دي حساباتك انت بانك انت مش عارف نهاية المشهد ايه. انت بتبص على جزء من المشهد تنقل الصفحة تلاقي ناس جاية بتتدلى يرمي الدلو بتاعه وقاعد يقول ايه ده! ده عيل ده ولا ايه! يا بشرى هذا غلام
يطلع بقى وده اول ناس جديدة اول واحد جديد هو انت يا عيني صعبان عليك الطفل ده هيروح يحتك بناس اول مرة يشوفها الناس جاية في الشارع وقبيلة تانية وبلد تانية وحياة تانية
ولهجة تانية ولكنة تانية وبعدين ياخده وبعدين قاعد يسحقه. تخيل بقى وهو ماشي في القافلة قعد يلتفت انتم مين ويبص ويا ترى ايه اللي كان بيدور في دماغه وعقله؟ والدموع اللي قاعدة امال تنزل على قلبه
وفي الاخر خالص يروح داخل كده في سوق كله عبيد وشباب كده مختلف لقى ان هو مش شبههم. مين ده؟ بيتباع بثمن بخس دراهم معدودة. يلا اقف كده عشان ايه؟ فيه ناس تعدي كده تبص لو فيه حد يشتريك
ويبصوا عليه كده وبتاع وانت تعيط لان ده المشهد في ايد ربنا من المشهد ده. الولد ده فين ده؟ هو ابوه ما له؟ هو ابوه ما له؟ وابوه عمل ايه مع ربنا؟ هو ابوه جه ربنا ليه بيكره والده
ربنا ليه بيكره الشاب ده المسكين ده اه سبحان الله الى نهاية القصة ايه اللي حصل يظل يوسف محبوب القلوب تلاقي الكل بيحبه يهود النصارى والمسلمين كله بيحبه والكل سبحان الله قصة يوسف دي تحس ان هي مما يتفكه به اهل الجنة
يا تحس كده يعني ممكن يعني كأنك تتمنى ان يكون من نعيم الجنة انك تسمع قصة يوسف كده وتسمعها كده التلاوة تسمع القرآن حاجة كده متعة كل الناس حابة يوسف ودي احسن القصص وكلنا نقول يوسف ويوسف المكين ويوسف الامين ويوسف الحفيظ ويوسف كزا ويوسف كزا ويوسف كزا ويوسف كزا ليه
لما شفت نهاية القصة لما شفت تقديرات اللطيف صح؟ لكن انت مشكلتك دلوقتي انك في جزء من الصفحة جزء من المشهد للاسف الشديد انك بتعامل ربك ان ده نهاية المشهد. وهو قال لك مش نهاية المشهد
ده ربنا بقى قال لك نهاية المشهد ان الخير كله لك وانت مصمم انك تتخانق وانت نازل الجب وتتخانق واخواتك بيضربوك. وتتخانق وانت بتتباع في سوق البتاع. وقاعد تقول فين بقى فين
مشاهد انتم قلتم لي انت مش عارف ايه انت سبتني ليه تتعامل كده ليه اللغة دي واخد بالكم اه مشكلتنا بقى بنتعامل ازاي مشكلتنا او مشكلة كتير مننا الدنيا دي كلها يا جماعة جزء من المشهد
ده جزء من المسلسل في اجزاء تانية باقية الجزء الاولاني من المسلسل ان في واحد ماسك مسمار وقاعد يهز في عين واحد ده الحلقة الاولى وده انه يعمل كده لغاية ما موته
ماشي؟ مات ده الجزء المسلسل. طب الجزء التاني بقى؟ طب الجزء التالت؟ الجزء الرابع انت مش شفتهم صح اه هو ده اللي ممكن يحصل في الدنيا لانك شفت واحد ظاهرا اتصفى يا عيني كل خير فيه. واتاخد منه كل حاجة
طب ايه رأيك ان الراجل ده في حلقة في المشهد بتقول لنا عليه قصة عارف ايه هي الحلقة دي؟ احنا اتطلعنا عليها وعارفينها عارفين ايه هي ان الراجل ده هيجي يوم القيامة
يتقال له هل ذقت بؤسا قط. هيقول ايه؟ لا وربي ما ذقت بؤسا قط ايه رأيك بقى عارفين الراجل ده اللي من يوم ما اتولد في واحد دايس عليه عالعربية وقاعد عمال يخبط فيه ويضربه ويموت فيه
الراجل ده من وجهة نزرنا شاف البؤس كله صح؟ الراجل كل البؤس ده ييجي يوم القيامة يغمس في الجنة غمسة. غمسة يعني ايه؟ عارفة اما تحط ايدك كده ايه؟ يدوبك كده تلط الشاي وتطلعه بسرعة خمسة
لقطة تيجي تقول له ايه انت بقى زقت نعيما قط يقول لك ايه بؤسا قط يقول لا وعزتي فما ذقت بؤسا قط ده جزء من المشهد غايب عنك ليه الحلقة دي
غايبة ليه عنك احنا شايفين دلوقتي ان فين ام سلمة ومتسابة ليه وبتاع يا عم كمل القصة عيطت شف المشهد. انت لسة ما شفتش المشهد سنة كاملة. جه في يوم من الايام واحد من بني عمومها
معدي فلاقاها فراح كلم عمامها قال ايه بقى؟ قال يا جماعة احنا كده احنا كفار بس مش قوي كده فحب فلما حن الموضوع ده لما حن وقال لهم خلوهم يتسوقوا تروح لزوجها وخلاص. يلا
تعالوا وافقوا. فلما وافقوا جم اهل زوجها اهل الزوج وافقوا برضوا يدوها الولد فخدت الولد وركبت البعير تقول والله لم يكن معي احد الا انا وولدي. طب هتروحي فين يا ست؟ وهتمشي ازاي؟ وبتاع الكلام ده كله
طبعا بقى السفر بدون محرم والقصص دي كلها والمشاهد دي كلها كانت لسه الاسلام اصلا ما ايه لم يستقر. زائد لو الاسلام اصلا كان في الكلام ده دي ضرورة تبيح الكلام ده ده تفر بدينها
المهم هتمشي ازاي انا مش لاقي حد فمشيت لغاية التنعيم حوالي عشرة كيلو ماشية يا عيني لوحدها راحت عند التنعيم شافها واحد اسمه عثمان عثمان ابن ايه؟ ابن طلحة فعثمان قال لها انت رايحة فين
انت رايحة فين قالت له اريد ان ازهب الى يسرب الى زوجي قال ان زوجك في بني بني عمرو بن عوف في اول المدينة كده فقال من معك؟ قالت والله ليس معي الا انا وابني وربي
قال والله ما ما انا تاركك حتى اسير معك الى زوجك ده راجل كافر هو هيسلم بعد كده وهيكون حاجة كده من العجب بتقول عليه ايه؟ والله ما رأيت كريما قط
كريما قط من العرب مثله فكان بيعمل ايه بقى ماشي يجر الخطاب البعير. انتم عارفين يا جماعة المسافة كم كيلو انتم عارفين المسافة كم كيلو من مكة للمدينة ها المسافة كم كيلو
ده هيخبط حوالي حوالي ما يقرب مسلا من فوق سبعمية كيلو رايح جاي حوالي تمنمية رايح جاي وهيمشي على ايه؟ على رجله ماشي ماشي رايح جاي مشوار انت يا عم انت مالك ومال المشوار ده
ايه علاقة المشوار ده بك واخد المشوار ده وفي الصحرا طب وانت راجع يا سيدي ما ممكن حد يقابلك يبهدلك خدها وماشي. تقول فكان اذا اردنا ان يحصل يعني ان احنا نريح شوية فيعمل ايه
قال اناخ البعير ركزوا اناخ البعير يعني خلاه ينزل يقع وبعدين قال تقول فيبتعد عني يبعد حتى ازا نزلت من على البعير انا وولدي اتى الى البعير فاخذه الى ان يربطه
بالشجر. يجيبه عاوز يربطه بالشجر واحنا هنريح هنا. انزلي ويروح هو ماشي شوية لغاية ما هي تنزل نزلت يروح جاي وواخد البعير ورابطه طب عاوزة تركب؟ يروح رايح فاكك البعير
وبعد ما يفك البعير يروح سايبها يقول لها اركبي بعد ما تركب وتتمكن من الركوب يروح ساحب الناقة وماشي. تقول زل طاعة الله على هكذا حتى اوصلني اليه الى قريب من الايه؟ من القرية. فلما زهرت القرية
قال يا ام سلمة هذه القرية التي هناك فيها زوجك فازهبي اليه. ثم تركني وانصرف. والله ما رأيت رجلا مثله في كرمه هي بتقول الكرم هنا مش فلوس حاجة تانية خالص
فشوف قالت مرتين تشهد لي. ولعله ادركته بهذا النبل اه دعوة فاسلم العجيب يا جماعة ما راحش مسلا لزوجها وقال لها على فكرة انا جبت مراتك ويعني ايه عشان يتقال عليه متشكرين يتقال له شجاع يتحط له في السيرة الزاتية
ولا مشغول بالكلام ده يا جماعة في اخشان كده خيارهم في الجاهلية خيارهم في الاسلام اذا فقهوا في ناس كده في الحتة دي طيب كانت متفقة مع زوجها في يوم من الايام انتم عارفين باقي حتة كده ام سلمة كلكم بتعملوها احيانا كده كلكم بتحنوا للقطة دي وبتعملوا ايه زي ام سلمة
ايه اللي حصل هي ام سلمة رضي الله عنها وهي قاعدة في امان كده وفي جلسة انس مع ابو سلمة اتفقت معه اتفاق طيب كده زي ما انتم كده كل شوية ادنكم تتفقوا مع ازواجكم عليه
فبتقول له ايه بقى قالت له انا عاوز اقول لك حاجة وعاوزين نتفق عليها قولي يا ست الكل ايه اللي نفسك فيه قالت له لو انا مت تعال نتفق تقول له تعالى احنا الاتنين نتفق اتفاق
ايه الاتفاق اللي احنا عاوزين ان انت عاوزاه احنا الاتنين نتفق عليه قالت له هنتفق اتفاق. لو انت مت ما تتجوزش علي ولو انا مت اه لو انت مت انا مش هتجوز عليك
لاني عرفت ان المرأة لو مش اتجوزت هتكون مع زوجها فهو قال ايه قال لها ايه ؟ سبحان الله قال اذا مت فتزوجي. يا سلام يا سلام يا سلام يا سلام
قال لها ايه ازا مت لو انا مت خلاص ايه؟ تزوجي ان بتقول له بلغني انه ليس امرأة يموت زوجها وهو من اهل الجنة وهي من اهل الجنة ثم لم تتزوج بعده الا جمع الله بينهما في
جنة وكذلك اذا ماتت المرأة وبقي الرجل بعدها. فتعال اعاهدك الا تتزوج بعدي ولا اتزوج بعدك. على فكرة لو زوجتك عملت كده عادي جدا ده تقتضي بالمسالمة. عد يعني ما تقفش كتير
فايه اللي حصل فقال لها ايه؟ اتطيعينني تطعن انت تطيعيني لو انا قلت لك على حاجة؟ شوفي المؤدبة بقى قالت ما استأمرتك الا وانا اريد ان اطيعك. وانا باكلمك في الحاجات ديت عشان ايه ؟ يعني اسمع مننا وطلع من هنا
قال فاذا مت فتزوجي يا سلام! يا سلام! يا سلام! يا سلام! انا مش عارف اعلق هنا! هنا يعتقل يعتقل اللسان فلا يستطيع البيان خلاص مش عارف بقى هتعلق على ان هو فاهم الاحتياج؟ ولا هتعلق ان هو بيديها ضوء اخضر؟ حاجات كتيرة قوي ولا هتعلق
وما كنا غائبين ينطقه الله بشيء تعرفوه بعد شوية فلما مات طبعا قالت له ايه سم قال اللهم ارزق ام سلمة بعدي رجلا خيرا مني لا يحزنها ولا يؤذيها. يا سلام على الجمال
ما للجمال فلبست ما لبست ثم جاء النبي صلى الله عليه وسلم تقول بقى هو لما مات ابو سلمة قلت من هذا الفتى الذي هو خير لي من ابي سلمة
هي قاعدة عمال تفكر تقول في الدعاء وانا في زوجي ده برضه انا مش سهل وانا عارفاه من ايام ما كنا في الحبشة. وده سهل الجملة دي اللي قالها لأ
فقاعدة بتقول فلبست ملابس بعد ما مات ثم جاء رسول الله فقام على الباب لما انتهت العدة وبتاع واراد النبي صلى الله عليه وسلم ان يخطبها صلى الله عليه وسلم
فلما عاد النبي صلى الله عليه وسلم في قصة طويلة فتزوجها لما هي قال لها وقال لها امرها صلى الله عليه وسلم ان هي تسترجع وتسأل الله ان يخلفها خيرا في مصيبتها. قالت ومن خير من ابي سلمة
قالت له هو مين افضل منه سم تزوجت مين رسول الله احنا عارفين ليه عارفين ليه عشان النهارده انا وانت نعرف كويس او ايه اللي حصل لها الهجرة من صعوبة عشان هي تبقى امي وامك
ونظل نفتخر بها لولا البلاء ما حكينا قصته وما كانت من ام المؤمنين وما سطرت الكتاب بالوحي شفتم بقى الجمال احنا لو كنا شفنا جزء من المشهد بس شايفينها وابنها بيتخلع كتفه
اه كنت هتشوف في الحتة دي بل هي اخر من ماتت من ازواج رسول الله صلى الله عليه وسلم ام سلمة دي لازم تحب لاسباب كتيرة منها ان هي امك
امهات المؤمنين حبوها وافتخروا بها بس شوفوا يا جماعة لو البلاء ده ما كانش حصل وبالصورة دي فبلاش بقى تغرقوا قوي قوي فين المشاهد اللي زي دي. عشان كده الوحيد سلوى
تكون بتسليك وبتربيك وبتنقي من كل ما يؤزيك تنقيك من كل ما يؤزيك فاستمتعوا بتقديرات الله عليكم وسلوا الله سبحانه وتعالى ان يسددنا واياكم لكل خير ازا اللي احنا عاوزين نقوله يا جماعة
دايما ركزوا تغيير النزرة ده المهم ده اللي يهون عليك. يهون كل حاجة كل حاجة من الحاجات دي بتهون لما النظرة تتغير لكن طول ما انت شايف ان الموضوع ده
هو يعني مسلا واحدة وباباها ما بيردش عليها خالص زوجها ما بيردش عليها من يوم ما سافر ما بيردش بقاله قد ايه بيرد ردود مقتضبة كده خالص انت ما بتردش علي بتاع فيروح باعت لها حاضر ابشري مش عارف ايه. اقسم بالله يا ماما باقول لك اتجوز علي. وانا باقول لك مش عارف ايه وانا لازم مش عارف ايه. ده
بلاقي اهو ان هو ما بيردش عليك شفت البلاءات دي وانت قاعدة قاعدة قاعدة قاعدة قاعدة وبتاع المهم كلمتي ابن عمتك عشان يروح الرياض ويدور عليه ويسأله ويسأل عليه. راح عرف ايه اللي حصل
ان زوجك لما نزل من المطار وهو ماشي عربية خبطته فدخل المستشفى فلم يرد ان يزعجك فهو قاعد مقتضب تقريبا يعني بيستأزن الدكتور ان ما يغيبش عن الوعي قدر الامكان يفوقوه فكل شوية بيروح ماسك الموبايل يرد عليك ردود
خفيفة ومش عاوز يتكلم عن معرفتي المعلومة ديت ايه اللي حصل معك كده كده برضه ما بيردش عليك الا الرد المقتضب طب بس ايه اللي حصل؟ رحت في حتة تانية خالص. هو ده نفس الكلام
عما بتبدأوا تنشغلوا بالله يهون عليكم اقدار الله. الاقدار بتبقى في حتة تانية بتهون عليك بقى فربنا سبحانه وتعالى اسأل الله سبحانه وتعالى ان يسددنا واياكم لكل خير وينفع بنا وبكم حيثما كنا وكنتم ويمن علي وعليكم بحسن عمل وحسن خلق وحسن
اتباع وحسن ختام